130. СРЕДНО  УЧИЛИЩЕ „СТЕФАН КАРАДЖА”

Гр. София, район Подуяне

ул. Константин Фотинов № 118, тел./факс: 02/847-04-95, ел. поща: coy130@abv.bg

	П Р А В И Л А

ЗА ОРГАНИЗИРАНЕ И ПРОВЕЖДАНЕ 

НА ВЪТРЕШНОИНСТИТУЦИОНАЛНА КВАЛИФИКАЦИЯ  
В 130. СУ „СТЕФАН КАРАДЖА“
І. ОБЩИ ПОЛОЖЕНИЯ
1. Настоящите правила уреждат процедурите по организация, провеждане и документиране  на квалификационната дейност в 130. СУ „Стефан Караджа“ Правилата съдържат и процедури за изготвяне на план за квалификационната дейност, за организирането и провеждането на вътрешноинституционалната квалификация и за отчитане на участието на педагогическите специалисти в предлаганите форми за квалификация.

2. Организирането и провеждането на квалификационната дейност в ......................................... се осъществява, при спазване на: 

· Закона за предучилищното и училищното образование

· Закона за финансово управление и контрол в публичния сектор

· Закона за публичните финанси

· Наредба  №15 от 22 юли 2019 г. за статута и професионалното развитие на учителите, директорите и другите педагогически специалисти;

· разпореждания на МОН, РУО и финансиращия орган;

· други актове, регламентирани организацията и провеждането на квалификационната дейност в образователната институция.

3. Настоящите правила са разработени с оглед създаване на условия за организиране и провеждане на квалификационната дейност при спазване на ясни, открити и прозрачни процедури.  

ІI. ЦЕЛИ И УСЛОВИЯ ЗА ПОВИШАВАНЕ НА КВАЛИФИКАЦИЯТА НА ПЕДАГОГИЧЕСКИТЕ СПЕЦИАЛИСТИ

1. Повишаването на квалификацията е непрекъснат процес на усъвършенстване и обогатяване компетентностите за ефективно изпълнение на изискванията на изпълняваната работа и за кариерно развитие съобразно профила на педагогическия специалист.

2. Квалификационната дейност в 130. СУ „Стефан Караджа“ има за цел:
2.1 Развитие на професионалните компетентности на педагогическите специалисти.

2.2 Постигане на системност и последователност в процеса на повишаване на квалификацията за ефективно изпълнение на професионалните задължения и за кариерно развитие.

3. Дейностите за повишаване на квалификацията на педагогическите специалисти на училищно ниво се осъществяват по план за квалификационна дейност като част от годишния план и в съответствие със: 
· стратегията за развитие на училището;

· установените потребности за повишаване на квалификацията;

· резултатите от процеса на атестиране;

· годишните средства за квалификация, част от които се разходват в съответствие с приоритетните области за продължаващата квалификация, определяни ежегодно от Министерството на образованието и науката;

· настоящите правила за организирането и провеждането на вътрешноинституционалната квалификация, които са съгласувани с педагогическия съвет и са утвърдени от директора на институцията;

· възможностите за участие в международни и национални програми и проекти.

3.1  Контрол по изпълнението на плана за квалификационната дейност и участието на педагогическите специалисти в квалификационните дейности на национално, регионално и институционално ниво се осъществява от директора на училището. 

3.2 Дейността на директора в областта на планирането, организирането, координирането, управлението и контролът на дейностите за повишаване квалификацията на педагогическите специалисти се подпомага от формирана на училищно ниво комисия за организиране и провеждане на квалификационната дейност в институцията. В състава й се включват главните учители в училището, председателите на методичните обединения, …

3.3 Квалификационната дейност в училището се  подчинява на следните принципи:

· актуалност, адекватност и ефективност на обученията, резултатите от които да допринасят за повишаване на качеството на дейността на педагогическите специалисти и за придобиване от учениците на ключови компетентности;

· обвързаност на обученията с професионалното и кариерно развитие на педагогическите специалисти;

· осигуряване на равен достъп до повишаваща квалификация на персонала в зависимост от заеманата длъжност. 

· индивидуализация, предполагаща квалификационни форми съобразно личните възможности и интереси на педагогическите специалисти. 

4. Педагогическите специалисти са длъжни да повишават квалификацията си:

4.1. по програми на организациите по чл.43, т.1 и т.2  от Наредба №15 от 22 юли 2019 г. за статута и професионалното развитие на учителите, директорите и другите педагогически специалисти - в не по-малко от 48 академични часа за всеки период на атестиране;

4.2. в рамките на вътрешноинституционалната квалификация - в не по-малко от 16 академични часа годишно за всеки педагогически специалист.

5. За участие в обучения за повишаване на квалификацията, извършвани от организации по чл. 43, т. 1 и 2 от Наредба №15 от 22 юли 2019 г. за статута и професионалното развитие на учителите, директорите и другите педагогически специалисти, на педагогическия специалист се присъждат квалификационни кредити.
5.1. Един квалификационен кредит се присъжда за:

5.1.1. участие в обучение с продължителност 16 академични часа, от които не по-малко от 8 академични часа са присъствени;

5.1.2. подготовка, представяне и публикуване на доклад от педагогически форум от международно, национално или регионално ниво;

5.1.3. научна или научна-методическа публикация в специализирано издание.

5.2 Квалификационни кредити се присъждат от институциите и организациите по чл. 43, т. 1 и 2 от Наредба №15 от 22 юли 2019 г. за статута и професионалното развитие на учителите, директорите и другите педагогически специалисти. 

6. Във форми за повишаване на квалификацията имат право да участват всички педагогически специалисти, които работят в училището. 
6.1  Педагогическите специалисти се включват в организирани форми за повишаване на квалификацията: 

· по собствено желание; 

· по препоръка на директора на училището; 

· по препоръка на експерти на РУО;

· при определяне на крайна оценка от процеса на атестиране "отговаря частично на изискванията" и "съответства в минимална степен на изискванията".

6.2 Условията за участие във форми за повишаване на квалификацията (трудовоправни, финансови и др.) се договарят между педагогическите специалисти и директора на училището по реда на чл.234 от Кодекса на труда и в съответствие с Раздел ІІІ, глава Единадесета на Закона за предучилищното и училищно образование и Наредба № 15 от 22 юли 2019 г.  за статута и професионалното развитие на учителите, директорите и другите педагогически специалисти. 

7. След участие и успешно завършване на обучение за повишаване на квалификацията по програми на специализирани обслужващи звена, на висши училища и научни организации и по одобрени програми от Информационния регистър на одобрените програми за повишаване квалификацията на педагогическите специалисти лицата получават предвидените документи съгласно чл. 48, ал.1, т.1 и т.2 от Наредба № 15 от 22 юли 2019 г. за статута и професионалното развитие на учителите, директорите и другите педагогически специалисти на педагогическия специалист. 
8. За всеки период на атестиране всеки учител, директор или друг педагогически специалист е длъжен да придобие не по-малко от 3 квалификационни кредита от участие в обучения за повишаване на квалификацията по програми на организациите по 43, т. 1 и 2 от Наредба №15 от 22 юли 2019 г. за статута и професионалното развитие на учителите, директорите и другите педагогически специалисти. 

9. Повишаването на квалификацията в страната, в друга държава членка или трета държава, проведено от организации извън посочените в чл.43 от Наредба  №15 от 22 юли 2019 г. за статута и професионалното развитие на учителите, директорите и другите педагогически специалисти, се признава от началника на регионалното управление на образованието при условия и по ред, определени с държавния образователен стандарт за статута и развитието на учителите, директорите и другите педагогически специалисти.

10. Въз основа на достигнатото равнище на квалификация педагогическите специалисти може да придобиват професионално-квалификационни степени, при условия и ред, определени в държавния образователен стандарт за статута и професионалното развитие на педагогическите специалисти.

11. Всеки педагогически специалист отразява в професионалното си портфолио постигнатите компетентности в съответствие с професионалния профил за заеманата длъжност. Професионалното портфолио съдържа материали, доказващи участието му в реализирането на политиката на училището, професионалните му изяви, професионалното му усъвършенстване и кариерното му израстване, както и постигнатите резултати с учениците. Професионалното портфолио подпомага атестирането и самооценяването на педагогическия специалист.  


12.Педагогическите специалисти имат право на платен служебен отпуск по смисъла на чл.161 от КТ за повишаване на квалификацията, придобиване на нова и/или допълнителна квалификация, при условие, че  квалификационната форма е пряко свързана с повишаване качеството на образователния процес и с изпълняваната от педагогическия специалист професионална дейност.

13. Непедагогическият персонал има право да повишава образованието и професионалната си квалификация и да получава информация за възможностите за това.

13.1.Непедагогическите специалисти могат се включват във форми за повишаване на образованието и квалификацията си:


- по собствено желание;


- по препоръка на директора на училището;


- по препоръка на експерти от съответната област.

13.2 Условията за участие във форми за повишаване на квалификацията се договарят между непедагогическите специалисти и директора на училището  по реда на действащото законодателство.  

ІII. ВИДОВЕ КВАЛИФИКАЦИЯ. ОРГАНИЗАЦИОННИ ФОРМИ ЗА ПОВИШАВАНЕ НА КВАЛИФИКАЦИЯТА  

1. В зависимост от потребностите, целите и съдържанието на обученията квалификацията на педагогическите специалисти е въвеждаща и продължаваща.

1.1. Въвеждащата квалификация е предназначена за адаптиране в образователната среда и за методическо и организационно подпомагане.

1.1.1. Въвеждащата квалификация е задължителна за педагогически специалисти, които:

а) постъпили за първи път на работа в системата на предучилищното и училищното образование;

б) са назначени на нова длъжност, включително по управление на институцията;

в) заемат длъжност след прекъсване на учителския си стаж по специалността за повече от две учебни години;

г) ще прилагат нови или променени учебни планове и учебни програми в училищата и на програмни системи в предучилищното образование;

1.1.2. Въвеждащата квалификация в ......................................... се организира в рамките на вътрешно институционалната квалификация, като директорът на училището определя наставник в срок до два месеца от встъпването в учителска длъжност на педагогическия специалист. Наставникът подкрепя новоназначения учител в процеса на адаптирането му към учителската професия и го подпомага методически и/или административно при изпълнението на задълженията му като класен ръководител и др.
1.2. Продължаващата квалификация е насочена към непрекъснато професионално и личностно усъвършенстване, за кариерно развитие и успешна реализация чрез периодично актуализиране и допълване на знанията, уменията и компетентностите:

 а) по учебни програми за съответния учебен предмет или програмни системи; 

 б) по професионалния профил на педагогическия специалист;

 в) за развитие на умения за преподаване по ключовите компетентности;

 г) за познаване и прилагане на иновативни подходи в образователния процес; 

 д) за кариерно ориентиране и консултиране на учениците;

 е) за организационни и консултативни умения;

 ж) за управление на институцията и работа със заинтересовани страни; 

 з) за участие в проучвания, изследователска и творческа дейност;

 и) за придобиване на по-висока професионално-квалификационна степен;

 й) за придобиване на нова или допълнителна професионална квалификация или специализация.

1.2.1. Продължаващата квалификация по букви "а" – "з" се извършва от висши училища, научни организации, специализирани обслужващи звена или обучителни организации, чиито програми са одобрени от министъра на образованието и науката или от оправомощено от него длъжностно лице, а продължаващата квалификация по букви "и" и "й" се провежда само от висши училища.
2. Организационните форми за повишаване на квалификацията са:

2.1. За продължаващата квалификация:

а) курсове, семинари, тренинги, школи, практикуми, лектории, уебинари;

б) специализации, свързани с методическата, педагогическата, психологическата подготовка на педагогическите специалисти, с конкретна предметна област или с управление на образованието;

в) професионално-педагогическа специализация по чл.60, ал.1, т.2 от Наредба  №15;

г) майсторски клас като интерактивна форма на обучение на учители-новатори чрез представяне на педагогическите им постижения, споделяне на положителен професионален опит, обсъждане на актуални тенденции и прилагане на иновативни технологии и практики;

д) форуми (научно-практически конференции, пленери, кръгли маси) за представяне на резултати от проучвания, изследователска и творческа дейност, за професионална изява и представяне на добри, иновативни практики или постижения;

2. За вътрешноинституционалната квалификация:

а) лектории, вътрешноинституционални дискусионни форуми;

б) открити практики, методическо подпомагане, презентации на творчески проекти;

в) резултати и анализи на проведени педагогически изследвания и постижения;

г) споделяне на иновативни практики.

IV. ПЛАН ЗА КВАЛИФИКАЦИОННАТА ДЕЙНОСТ

1. На институционално ниво квалификацията се осъществява по план за квалификационната дейност, който е част от годишния план за дейността на училището и е в съответствие с политики и приоритети, определени в стратегията за развитието на училището, с установените потребности за повишаване на квалификацията на педагогическите специалисти, включително и като резултат от процеса на атестиране, при отчитане на годишните средства за квалификация и възможностите за участие в международни и национални програми и проекти.

2. Планът за квалификационната дейност се изготвя от комисията за квалификационната дейност в училището, въз основа на: 

· анализ на проведените квалификационни дейности;

· анкета за проучване на потребностите и интереса към квалификация;

· обсъждане с ръководния екип на училището на резултатите от проучването, както и на установени дефицити, изискващи включване в квалификация на педагогически специалисти и приоритизиране. 

3. За участие в разработването на плана за квалификационната дейност се отправя покана към синдикалните организации в училището. След приемане от педагогическия съвет планът се утвърждава от директора на училището. 

V. ПРОЦЕДУРА ЗА ПРОВЕЖДАНЕ И ОТЧИТАНЕ НА ВЪТРEШНОИНСТИТУЦИОНАЛНА КВАЛИФИКАЦИЯ  

1. Организация на квалификационни дейности съгласно  плана за квалификация


Вътрешноучилищната квалификация се провежда под координацията на главните учители в училището и председателите на методичните обединения, при спазване на Плана за квалификационната дейност и долупосочената процедура. 

Действие/ Процес

Съдържание

Отговорно лице
Конкретизации
Покана за участие в квалификационна дейност

Уведомление/покана до педагогическите специалисти за участие в организираната квалификация с фиксирани дата, час, място, тема, ръководител на формата

Главен учител

Главният учител изготвя поканата (уведомлението) в 7-дневен срок преди обявената дата за провеждане (Приложение №1).
Към поканата се прилага списък с имената на участниците и подпис, удостоверяващ, че лицето е запознато със съдържанието и потвърждава участието си.

Провеждане на квалификационна дейност

Съобразно предвидената форма, дата, времетраене в плана за квалификация

Главен учител,

ръководител/отговорник за формата

Ръководителят/отговорникът за провеждане на квалификационната форма подготвя и координира организацията и провеждането на квалификационната форма, като осигурява необходимите материали за участниците, присъствени списъци, оказва необходимата подкрепа и съдействие на лекторите.

Отчитане на квалификационната дейност

Съставяне на карта за отчитане на вътрешноинституционалната  квалификация и финансова справка

Ръководител/отговорник за формата

1.Картата (Приложение №2) се попълва от ръководителя/отговорника за провеждането на квалификационната форма в срок до три дни след приключване на дейността.

2.Ръководителят отговаря за:

- изготвянето и оформянето с подписи на присъствения списък на участвалите педагогически специалисти;

- съставянето на финансова справка (свободен формат), в случаите когато са изразходени средства за проведената форма: за размножаване на обучителни материали на хартиен носител и/или CD, маркери, флипчарт и др. административни разходи;

- проучване на ефективността на квалификационната форма чрез попълване на анкетни карти от участниците в квалификацията (обратна връзка, оценка на дейността). Същите могат да са електронен формат.
3.Ръководителят/отговорникът за формата предава горните документи на директора на училището.

Одобряване на квалификационната дейност

Изготвяне на портфолио на проведената дейност

Главен учител,

ръководител/отговорник за формата

Главният учител, ръководителят/

отговорникът за формата:

- представя на директора на училището портфолиото на проведената дейност, което съдържа: карта за отчитане на вътрешноинституционалната  квалификация, финансова справка (ако е изготвена), присъствени списъци, обучителни материали.

- предава на ЗАС портфолиото за отразяване на проведената дейност в раздел II на Регистъра на реализираните квалификационни дейности (Приложение №3) след утвърждаването на картата от директора на училището портфолиото. 
ЗАС го архивира по реда на процедурите за документиране.

2. Организиране на квалификационни дейности по наставничество

Действие/ Процес

Съдържание

Отговорно лице
Конкретизации
Определяне на наставник 

Определяне на наставник в срок до два месеца от встъпване в длъжност  на педагогическия специалист
Директор 

Наставникът подкрепя новоназначения учител в процеса на адаптирането му към учителската професия и училищната среда, подпомага го методически и/или административно при изпълнението на задълженията му в т.ч. и като класен ръководител.

За лицето, определено за наставник, се издава заповед.

Изготвяне на план-график на дейностите

Разработване на план-график за дейностите  и утвърждаване

Наставник

Наставникът представя на директора на училището за утвърждаване план-график за реализиране на дейности по наставничеството.  

Отчитане на квалификационната дейност

Изготвяне на портфолио на проведената дейност

Наставник

Наставляван 
Наставникът и наставляваният педагогически специалист представят на директора на училището портфолиото на проведените  съгласно плана дейности, което съдържа  обучителни и работни материали, разработени продукти и пр.
Портфолиото се архивира по реда на процедурите за документиране.

VI. ПРОЦЕДУРА ЗА ОТЧИТАНЕ УЧАСТИЕТО В ПРЕДЛАГАНИТЕ ФОРМИ ЗА КВАЛИФИКАЦИЯ ПО ПРОГРАМИ НА ОБУЧИТЕЛНИ ОРГАНИЗАЦИИ

1.Регистър за отчитане участието в квалификационни дейности

Действие/ Процес

Съдържание

Отговорно лице
Конкретизации
Отчитане на участие в квалификации, проведени по плана за квалификация от външни обучителни организации 

Получаване на документ за участие, удостоверение.

Представяне на фактури, заповеди за командировка, други документи за разходвани средства

Педагогически специалист

След участие и успешно завършване на обучение за повишаване на квалификацията по програми на обучителни организации, които са одобрени от министъра на образованието и науката и са вписани в Информационния регистър на одобрените програми за повишаване на квалификацията лицата представят издадените документи  - оригинал и копие на ЗАС в 7-дневен срок от получаване на документа.

Отразяване на участията в Регистър-реализирани квалификационни дейности (Приложение №3, Раздел I)

Получените документи за участия в квалификационни форми се отразяват в регистъра

ЗАС

ЗАС отразява данните в  Регистър-реализирани квалификационни форми (Приложение №3, раздел I).
Представените документи се съхраняват в класьора с документи на всеки един работещ в училището.
VII. ЗАКЛЮЧИТЕЛНИ РАЗПОРЕДБИ

1. Настоящите правила са част от Вътрешните правила от СФУК на образователната институция.

2. Правилата за организиране и провеждане на вътрешноинституционалната квалификация  в 130. СУ „Стефан Караджа“ са приети на заседание на ПС (протокол №14 14.09.2020 г., утвърдени със заповед № 688 14.09.2020 г. на директора на училището и са в сила от уч. 2020 / 2021 г. 

Приложение №1

ПОКАНА ДО ПЕДАГОГИЧЕСКИТЕ СПЕЦИАЛИСТИ

УВАЖАЕМИ КОЛЕГИ,

Във връзка с провеждане на вътрешноинституционална квалификация по Плана за квалификационната дейност за уч. 20 … / 20 … г. Ви каним да участвате  в……………………………..

(описва си темата на квалификационната форма).


Дата:……………….г.



Място:…………………


Начален час:……..ч.




Продължителност:……….часа


Провеждащ квалификацията:…………………. на длъжност……………..

Запознати:

№

име, презиме, фамилия на педагогическия специалист

длъжност

подпис

1

…

130. СРЕДНО  УЧИЛИЩЕ „СТЕФАН КАРАДЖА”

Гр. София, район Подуяне

ул. Константин Фотинов № 118, тел./факс: 02/847-04-95, ел. поща: coy130@abv.bg
Приложение №2

УТВЪРЖДАВАМ:

ДИРЕКТОР

КАРТА

за отчитане на вътрешноинституционална квалификация

за учебната ……………….година

Тема на квалификационната форма/ наименование на програмата за обучение

Организационна форма на предлаганата квалификация

Дата на провеждане

Място на провеждане

Време на провеждане в академични часове и минути

Начален час: 

Краен час: 

Общо времетраене на формата: 

Работни материали

· компютърна презентация
· писмена разработка
· работни листове
· дидактически материали
· оnline ресурси

· други: …………………
Място, където се съхранява пакета документация от проведената квалификация

Класьор за вътрешноинституционална квалификация за учебната ………….година 

Ръководител/отговорник за провеждането на квалификационната форма

Участници – общ брой: ………..

от тях:

педагогически специалисти - …….

класни ръководители - ………

педагогически съветник - ……..

РН „ИКТ“ - ………

Списък на участниците в квалификационната форма

№

име, презиме, фамилия на педагогическия специалист

длъжност

подпис

1

…



Приложение №3

РЕГИСТЪР НА РЕАЛИЗИРАНИТЕ КВАЛИФИКАЦИОННИ ДЕЙНОСТИ В 130. СУ „СТЕФАН КАРАДЖА“.

ПРЕЗ УЧЕБНАТА 2020/2021 ГОДИНА

РАЗДЕЛ I

КВАЛИФИКАЦИОННИ ДЕЙНОСТИ, ПРОВЕДЕНИ ОТ ОБУЧИТЕЛНИ ОРГАНИЗАЦИИ, 
ВПИСАНИ В ИНФОРМАЦИОННИЯ РЕГИСТЪР НА МОН

	№
	Тема
	форма на обучение
	обучителна организация
	брой участници
	академични часове/кредити
	период на провеждане

	1
	
	
	
	
	
	

	…
	
	
	
	
	
	


РАЗДЕЛ II

ВЪТРЕШНОИНСТИТУЦИОНАЛНИ КВАЛИФИКАЦИОННИ ДЕЙНОСТИ
	№
	Тема
	Организационна форма
	Обучител /водещ 
	брой участници
	академични часове 
	период на провеждане

	1
	
	
	
	
	
	

	…
	
	
	
	
	
	


РАЗДЕЛ III

ДРУГИ КВАЛИФИКАЦИОННИ ДЕЙНОСТИ

	№
	Тема
	Организационна форма
	обучителна организация/ обучител
	брой участници
	академични часове 
	период на провеждане

	1
	
	
	
	
	
	

	…
	
	
	
	
	
	


Забележка: В раздел III се отразяват участия на административния и непедагогическия, както и участия на педагогически специалисти
във форми на квалификация на организации извън Информационния регистър на МОН.

